ইসকোর এই কথাটা বাসি হওয়ার আগেই রোনালদোর কানে তা তুলে ধরেন সাংবাদিকরা। আজ মঙ্গলবারই উয়েফা চ্যাম্পিয়ন্স লিগে ম্যানচেস্টার ইউনাইটেডের বিপক্ষে ম্যাচ জুভেন্টাসের। এই ম্যাচটি খেলার জন্য রোনালদো এখন ইংল্যান্ডের ম্যানচেস্টারে। নিজের সাবেক ক্লাবের মুখোমুখি হওয়ার আগে সেখানেই সাংবাদিকরা রোনালদোর কানে ইসকোর কথাটা ঢালেন। সঙ্গে সঙ্গেই ছোট্ট কথায় সাবেক সতীর্থকে পাল্টাটা দিয়ে দিয়েছেন রোনালদো।